# 6. PIELIKUMS

**REZOLŪCIJA MEPC.301(72)**

**(pieņemta 2018. gada 13. aprīlī)**

**GROZĪJUMI PIELIKUMĀ, KAS PIEVIENOTS 1997. GADA PROTOKOLAM, AR KO GROZA 1973. GADA STARPTAUTISKO KONVENCIJU PAR PIESĀRŅOJUMA NOVĒRŠANU NO KUĢIEM, KAS GROZĪTA AR 1978. GADA PROTOKOLU**

***MARPOL* VI pielikuma grozījumi**

**(*ECA*, kā arī prasītais *EEDI* ro-ro kravas kuģiem un ro-ro pasažieru kuģiem)**

JŪRAS VIDES AIZSARDZĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 38. panta a) punktu, kas attiecas uz Jūras vides aizsardzības komitejas funkcijām, kuras tai ir piešķirtas ar starptautiskajām konvencijām par jūras piesārņojuma no kuģiem novēršanu un kontroli;

IEVĒROJOT 16. pantu 1973. gada Starptautiskajā konvencijā par piesārņojuma novēršanu no kuģiem, kas grozīta ar 1978. gada un 1997. gada protokolu (*MARPOL*), kurā noteikta grozījumu procedūra un Organizācijas attiecīgajai iestādei tiek uzdots izskatīt Konvencijas grozījumus, kurus pieņem Puses;

IZSKATĪJUSI savā septiņdesmit otrajā sesijā grozījumus, kas ierosināti *MARPOL* II pielikumā un kas attiecas uz *ECA*, kā arī uz prasīto *EEDI* ro-ro kravas kuģiem un ro-ro pasažieru kuģiem,

1. PIEŅEM saskaņā ar *MARPOL* 16. panta 2. punkta d) apakšpunktu *MARPOL* VI pielikuma grozījumus, kas ir izklāstīti šīs rezolūcijas pielikumā;

2. NOSAKA saskaņā ar *MARPOL* 16. panta 2. punkta f) apakšpunkta iii) punktu, ka grozījumi tiek uzskatīti par pieņemtiem 2019. gada 1. martā, ja līdz šim datumam vismaz viena trešdaļa Pušu vai tās Puses, kuru kopējais tirdzniecības flotes apjoms ir vismaz 50 % no pasaules tirdzniecības flotes bruto tilpības, nav paziņojušas Organizācijai, ka iebilst pret grozījumiem;

3. AICINA Puses ņemt vērā to, ka saskaņā ar *MARPOL* 16. panta 2. punkta g) apakšpunkta ii) punktu minētie grozījumi stāsies spēkā 2019. gada 1. septembrī, ja tie tiks pieņemti saskaņā ar iepriekšminēto 2. punktu;

4. TĀLĀK AICINA Puses, cik drīz vien iespējams, izvērtēt iepriekš minēto *MARPOL* VI pielikuma 21. noteikuma grozījumu piemērošanu attiecībā uz jaunajiem parametriem, kas nepieciešami *EEDI* atsauces vērtību aprēķināšanai kuģiem, kas kuģo ar attiecīgās Puses karogu, pirms šie grozījumi ir stājušies spēkā;

5. LŪDZ ģenerālsekretāram saskaņā ar *MARPOL* 16. panta 2. punkta e) apakšpunktu nosūtīt šīs rezolūcijas un tās pielikumā iekļauto grozījumu teksta apliecinātas kopijas visām *MARPOL* Pusēm;

6. TURKLĀT LŪDZ ģenerālsekretāram šīs rezolūcijas un tās pielikuma kopijas nosūtīt arī tiem Organizācijas biedriem, kas nav *MARPOL* Puses.

PIELIKUMS

# *MARPOL* VI PIELIKUMA GROZĪJUMI

**(*ECA*, kā arī prasītais *EEDI* ro-ro kravas kuģiem un ro-ro pasažieru kuģiem)**

**13. noteikums. Slāpekļa oksīdi (NOX)**

1. Šā noteikuma 5.3. punktā vārdus “emisijas kontroles zonas, kas izveidota saskaņā ar šā noteikuma 6. punktu” aizstāj ar vārdiem “NOX III līmeņa emisijas kontroles zonas”.

# 21. noteikums. Prasītais *EEDI*

2. Šā noteikuma 3. punkta 2. tabulas “Parametri atsauces vērtību noteikšanai dažādiem kuģu tipiem” 2.34. un 2.35. rindas ro-ro kravas kuģiem un ro-ro pasažieru kuģiem, tiek aizstātas ar šādu tekstu:

|  |  |  |  |
| --- | --- | --- | --- |
| 2.34. Ro-ro kravas kuģis | 1405,15 | Kuģa *DWT* | 0,498 |
| 1686,17\* | Kuģa *DWT*, kur *DWT* ≤ 17 000\*17 000, kur *DWT* > 17 000\* |
| 2.35. Ro-ro pasažieru kuģis | 752,16 | Kuģa *DWT* | 0,381 |
| 902,59**\*** | Kuģa *DWT*, kur *DWT* ≤ 10 000\*10 000, kur *DWT* > 10 000\* |

\* Izmantot, sākot ar otro fāzi.

\*\*\*